title: Εκτελεστικός κανονισμός (ΕΕ) 2016/148 της Επιτροπής, της 4ης Φεβρουαρίου 2016, για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών της Αμερικής στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν στην Ένωση και να διαμετακομιστούν μέσω της Ένωσης ορισμένα προϊόντα πουλερικών σε σχέση με την υψηλής παθογονικότητας γρίπη των πτηνών του υποτύπου H7N8 (Κείμενο που παρουσιάζει ενδιαφέρον για τον ΕΟΧ)

text:
               5.2.2016

               EL

               Επίσημη Εφημερίδα της Ευρωπαϊκής Ένωσης

               L 30/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/148 ΤΗΣ ΕΠΙΤΡΟΠΉΣ
   της 4ης Φεβρουαρίου 2016
   για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών της Αμερικής στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν στην Ένωση και να διαμετακομιστούν μέσω της Ένωσης ορισμένα προϊόντα πουλερικών σε σχέση με την υψηλής παθογονικότητας γρίπη των πτηνών του υποτύπου H7N8
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 σημείο 1 πρώτο εδάφιο και το άρθρο 8 σημείο 4,
   Έχοντας υπόψη την οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (2), και ιδίως το άρθρο 23 παράγραφος 1, το άρθρο 24 παράγραφος 2 και το άρθρο 25 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 798/2008 της Επιτροπής (3) καθορίζει τις απαιτήσεις κτηνιατρικής πιστοποίησης για τις εισαγωγές στην Ένωση και τη διαμετακόμιση μέσω της Ένωσης, συμπεριλαμβανομένης της αποθήκευσης κατά τη διαμετακόμιση, πουλερικών και προϊόντων πουλερικών («τα βασικά προϊόντα»). Προβλέπει ότι στην Ένωση επιτρέπεται να εισάγονται ή να διαμετακομίζονται βασικά προϊόντα μόνο από τις τρίτες χώρες, εδάφη, ζώνες ή διαμερίσματα που απαριθμούνται στις στήλες 1 και 3 του πίνακα στο μέρος 1 του παραρτήματος I.

               (2)

               Ο κανονισμός (ΕΚ) αριθ. 798/2008 καθορίζει επίσης τους όρους βάσει των οποίων αποφασίζεται αν μια τρίτη χώρα, ένα έδαφος, μια ζώνη ή ένα διαμέρισμα πρέπει ή δεν πρέπει να θεωρούνται απαλλαγμένα από την υψηλής παθογονικότητας γρίπη των πτηνών (HPAI).

               (3)

               Οι Ηνωμένες Πολιτείες απαριθμούνται στο μέρος 1 του παραρτήματος I του κανονισμού (ΕΚ) αριθ. 798/2008 ως τρίτη χώρα από ολόκληρο το έδαφός της οποίας επιτρέπονται οι εισαγωγές των βασικών προϊόντων στην Ένωση και η διαμετακόμισή τους μέσω αυτής.

               (4)

               Μεταξύ της Ένωσης και των Ηνωμένων Πολιτειών έχει συναφθεί συμφωνία (4) που προβλέπει την ταχεία αμοιβαία αναγνώριση των μέτρων περιφερειοποίησης σε περίπτωση εκδήλωσης εστιών μιας νόσου στην Ένωση ή στις Ηνωμένες Πολιτείες («η συμφωνία»).

               (5)

               Στις 15 Ιανουαρίου 2016 οι Ηνωμένες Πολιτείες επιβεβαίωσαν την παρουσία HPAI του υποτύπου H7N8 σε μια εκμετάλλευση στην πολιτεία της Ιντιάνα και, συνεπώς, δεν μπορούν πλέον να θεωρούνται απαλλαγμένες από την εν λόγω νόσο. Οι κτηνιατρικές αρχές των Ηνωμένων Πολιτειών ανέστειλαν αμέσως την έκδοση κτηνιατρικών πιστοποιητικών για τα φορτία βασικών προϊόντων που προορίζονταν για εξαγωγή στην Ένωση από την πολιτεία της Ιντιάνα. Εφάρμοσαν επίσης πολιτική εξολόθρευσης των πτηνών για τον έλεγχο της HPAI και τον περιορισμό της εξάπλωσής της.

               (6)

               Οι Ηνωμένες Πολιτείες υπέβαλαν πληροφορίες για την επιδημιολογική κατάσταση στο έδαφός τους και για τα μέτρα που έλαβαν προκειμένου να αποτρέψουν την περαιτέρω εξάπλωση της HPAI, μέτρα που έχουν πλέον αξιολογηθεί από την Επιτροπή. Με βάση την αξιολόγηση αυτή, τις υποχρεώσεις που ορίζονται στη συμφωνία και τις εγγυήσεις που παρασχέθηκαν από τις Ηνωμένες Πολιτείες, θα πρέπει να εξαχθεί το συμπέρασμα ότι η εφαρμογή των περιορισμών μόνο για την εισαγωγή στην Ένωση βασικών προϊόντων προερχόμενων από την περιοχή που έχει προσβληθεί από την HPAI, για την οποία έχουν ληφθεί περιοριστικά μέτρα από τις κτηνιατρικές αρχές των Ηνωμένων Πολιτειών λόγω των εστιών που εκδηλώθηκαν πρόσφατα, θα πρέπει να αρκεί για την κάλυψη των κινδύνων που απορρέουν από την εισαγωγή των βασικών προϊόντων στην Ένωση.

               (7)

               Επομένως, το παράρτημα I του κανονισμού (ΕΚ) αριθ. 798/2008 θα πρέπει να τροποποιηθεί αναλόγως.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος 1 του παραρτήματος I του κανονισμού (ΕΚ) αριθ. 798/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Φεβρουαρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 18 της 23.1.2003, σ. 11.

      (2)  ΕΕ L 343 της 22.12.2009, σ. 74.

      (3)  Κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (ΕΕ L 226 της 23.8.2008, σ. 1).

      (4)  Συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων, όπως εγκρίθηκε εξ ονόματος της Ευρωπαϊκής Κοινότητας με την απόφαση 1998/258/ΕΚ του Συμβουλίου (ΕΕ L 118 της 21.4.1998, σ. 1).

      ΠΑΡΑΡΤΗΜΑ
      Στο μέρος 1 του παραρτήματος I του κανονισμού (ΕΚ) αριθ. 798/2008, μετά την καταχώριση για τις Ηνωμένες Πολιτείες της Αμερικής σχετικά με την πολιτεία της Ιντιάνα προστίθεται το ακόλουθο κείμενο:

                     Κωδικός ISO και ονομασία της τρίτης χώρας ή του εδάφους

                     Κωδικός τρίτης χώρας, εδάφους, ζώνης ή διαμερίσματος

                     Περιγραφή τρίτης χώρας, εδάφους, ζώνης ή διαμερίσματος

                     Κτηνιατρικό πιστοποιητικό

                     Ειδικοί όροι

                     Ειδικοί όροι

                     Καθεστώς επιτήρησης της γρίπης των πτηνών

                     Καθεστώς εμβολιασμού κατά της γρίπης των πτηνών

                     Καθεστώς ελέγχου της σαλμονέλας

                     Υπόδειγμα/-τα

                     Συμπληρωματικές εγγυήσεις

                     Ημερομηνία λήξης (1)

                     Ημερομηνία έναρξης (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     «US — Ηνωμένες Πολιτείες της Αμερικής

                     US-2.21.1

                     Πολιτεία της Ιντιάνα

                     WGM

                     VIII

                     P2

                     15.1.2016

                     POU, RAT

                     N
                     P2
                     P2

                     BPR, BPP, DOC, DOR, HEP, HER, SRP, SRA, LT20

                     A

                     S3, ST1»

         (1)  Βασικά προϊόντα, περιλαμβανομένων όσων μεταφέρονται μέσω ανοικτής θάλασσας, τα οποία παράγονται πριν από αυτήν την ημερομηνία μπορούν να εισάγονται στην Ένωση για διάστημα 90 ημερών ύστερα από αυτήν την ημερομηνία.

         (2)  Επιτρέπεται η εισαγωγή στην Ένωση μόνο των βασικών προϊόντων που παράγονται ύστερα από αυτήν την ημερομηνία.


title: Εκτελεστικός κανονισμός (ΕΕ) αριθ. 70/2013 της Επιτροπής, της 23ης Ιανουαρίου 2013 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               26.1.2013

               EL

               Επίσημη Εφημερίδα της Ευρωπαϊκής Ένωσης

               L 26/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 70/2013 ΤΗΣ ΕΠΙΤΡΟΠΉΣ
   της 23ης Ιανουαρίου 2013
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες, που εκδίδουν οι τελωνειακές αρχές των κρατών μελών και που δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Ιανουαρίου 2013.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Το προϊόν έχει την ακόλουθη σύνθεση (ποσοστό επί τοις εκατό κατά βάρος):

                              —

                              αιθυλική αλκοόλη

                              90

                              —

                              αιθυλο-τριτοταγής-βουτυλαιθέρας (ETBE)

                              10

                        Το προϊόν μεταφέρεται χύμα.

                  2207 20 00

                  Η κατάταξη καθορίζεται από τους γενικούς κανόνες 1, 3α) και 6 για την ερμηνεία της συνδυασμένης ονοματολογίας (ΣΟ) και από το κείμενο των κωδικών ΣΟ 2207 και 2207 20 00.
                  Η κλάση 2207 παρέχει πιο εξειδικευμένη περιγραφή σε σύγκριση με την περιγραφή της κλάσης 3824, που είναι πιο γενική. Κατά συνέπεια, αποκλείεται η κατάταξη στην κλάση 3824, κατ’ εφαρμογή του γενικού κανόνα 3α).
                  Το προϊόν είναι απλό μείγμα αιθυλικής αλκοόλης και ETBE. Το ποσοστό του ETBE στο προϊόν το καθιστά ακατάλληλο για τη διατροφή του ανθρώπου, αλλά δεν εμποδίζει τη χρήση του προϊόντος για βιομηχανικούς σκοπούς (βλέπε επίσης την τέταρτη παράγραφο των επεξηγηματικών σημειώσεων του ΕΣ για την κλάση 2207).
                  Συνεπώς, το προϊόν κατατάσσεται στον κωδικό ΣΟ 2207 20 00 ως μετουσιωμένη αιθυλική αλκοόλη.


title: Εκτελεστικός κανονισμός (ΕΕ) αριθ. 280/2011 της Επιτροπής, της 21ης Μαρτίου 2011 , σχετικά με την έκδοση πιστοποιητικών εξαγωγής για αιτήσεις που υποβλήθηκαν κατά τις πρώτες επτά ημέρες του Μαρτίου 2011 στο πλαίσιο δασμολογικής ποσόστωσης εισαγωγής για το βόειο κρέας υψηλής ποιότητας η διαχείριση της οποίας γίνεται βάσει του κανονισμού (ΕΚ) αριθ. 620/2009

text:
               22.3.2011

               EL

               Επίσημη Εφημερίδα της Ευρωπαϊκής Ένωσης

               L 76/50

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 280/2011 ΤΗΣ ΕΠΙΤΡΟΠΉΣ
   της 21ης Μαρτίου 2011
   σχετικά με την έκδοση πιστοποιητικών εξαγωγής για αιτήσεις που υποβλήθηκαν κατά τις πρώτες επτά ημέρες του Μαρτίου 2011 στο πλαίσιο δασμολογικής ποσόστωσης εισαγωγής για το βόειο κρέας υψηλής ποιότητας η διαχείριση της οποίας γίνεται βάσει του κανονισμού (ΕΚ) αριθ. 620/2009
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 620/2009 της Επιτροπής, της 13ης Ιουλίου 2009, όσον αφορά τη διαχείριση δασμολογικής ποσόστωσης εισαγωγής για το βόειο κρέας υψηλής ποιότητας (3), θεσπίζει λεπτομερείς κανόνες για την υποβολή των αιτήσεων και την έκδοση πιστοποιητικών εισαγωγής.

               (2)

               Το άρθρο 7 παράγραφος 2 του κανονισμού (ΕΚ) αριθ. 1301/2006 προβλέπει ότι σε περίπτωση που οι ποσότητες οι οποίες καλύπτονται από τις αιτήσεις για πιστοποιητικά υπερβαίνουν τις διαθέσιμες ποσότητες για την περίοδο της δασμολογικής ποσόστωσης, καθορίζονται συντελεστές κατανομής για τις ποσότητες που καλύπτει κάθε αίτηση πιστοποιητικού. Οι αιτήσεις πιστοποιητικών εισαγωγής που υποβλήθηκαν δυνάμει του άρθρου 3 του κανονισμού (ΕΚ) αριθ. 620/2009 από 1 έως 7 Μαρτίου 2011 υπερβαίνουν τις διαθέσιμες ποσότητες. Συνεπώς, πρέπει να προσδιοριστεί σε ποιο βαθμό είναι δυνατή η έκδοση πιστοποιητικών εισαγωγής καθώς και ο συντελεστής κατανομής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις χορήγησης δικαιωμάτων εισαγωγής οι οποίες αφορούν την ποσόστωση με αύξοντα αριθμό 09.4449 και έχουν υποβληθεί από 1 έως 7 Μαρτίου 2011 σύμφωνα με το άρθρο 3 του κανονισμού (ΕΚ) αριθ. 620/2009 εφαρμόζεται συντελεστής κατανομής 28,677523 %.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 182 της 15.7.2009, σ. 25.


title: Εκτελεστικός κανονισμός (ΕΕ) 2015/1398 της Επιτροπής, της 14ης Αυγούστου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               15.8.2015

               EL

               Επίσημη Εφημερίδα της Ευρωπαϊκής Ένωσης

               L 216/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1398 ΤΗΣ ΕΠΙΤΡΟΠΉΣ
   της 14ης Αυγούστου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Αυγούστου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  150,3

                  MK

                  51,2

                  ZZ

                  100,8

                  0709 93 10

                  TR

                  128,9

                  ZZ

                  128,9

                  0805 50 10

                  AR

                  138,4

                  BO

                  146,4

                  CL

                  160,0

                  UY

                  146,4

                  ZA

                  145,9

                  ZZ

                  147,4

                  0806 10 10

                  EG

                  247,3

                  IL

                  390,7

                  MA

                  158,2

                  TR

                  162,0

                  US

                  339,9

                  ZZ

                  259,6

                  0808 10 80

                  AR

                  108,9

                  BR

                  83,3

                  CL

                  136,9

                  NZ

                  138,6

                  US

                  145,7

                  ZA

                  117,5

                  ZZ

                  121,8

                  0808 30 90

                  AR

                  132,0

                  CL

                  130,2

                  NZ

                  146,7

                  TR

                  139,9

                  ZA

                  112,3

                  ZZ

                  132,2

                  0809 30 10, 0809 30 90

                  MK

                  70,8

                  TR

                  131,8

                  ZZ

                  101,3

                  0809 40 05

                  BA

                  48,2

                  IL

                  141,4

                  MK

                  36,8

                  XS

                  57,7

                  ZZ

                  71,0

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 427/2011 της Επιτροπής, της 2ας Μαΐου 2011 , για την τροποποίηση του παραρτήματος Ι του κανονισμού (ΕΚ) αριθ. 798/2008 όσον αφορά την καταχώριση του Ισραήλ στον κατάλογο τρίτων χωρών, εδαφών, ζωνών ή διαμερισμάτων  Κείμενο που παρουσιάζει ενδιαφέρον για τον ΕΟΧ

text:
               3.5.2011

               EL

               Επίσημη Εφημερίδα της Ευρωπαϊκής Ένωσης

               L 113/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 427/2011 ΤΗΣ ΕΠΙΤΡΟΠΉΣ
   της 2ας Μαΐου 2011
   για την τροποποίηση του παραρτήματος Ι του κανονισμού (ΕΚ) αριθ. 798/2008 όσον αφορά την καταχώριση του Ισραήλ στον κατάλογο τρίτων χωρών, εδαφών, ζωνών ή διαμερισμάτων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 εισαγωγική φράση, το άρθρο 8 παράγραφος 1 πρώτο εδάφιο και το άρθρο 8 παράγραφος 4,
   Έχοντας υπόψη την οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (2), και ιδίως το άρθρο 23 παράγραφος 1 και το άρθρο 24 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και προϊόντα πουλερικών και για καθορισμό των απαιτήσεων κτηνιατρικής πιστοποίησης (3) ορίζει ότι τα εμπορεύματα που καλύπτονται από αυτόν πρέπει να εισάγονται στην Ένωση και να διαμετακομίζονται μέσω αυτής μόνον από τρίτες χώρες, εδάφη, ζώνες ή διαμερίσματα που απαριθμούνται στον πίνακα του μέρους 1 του παραρτήματος Ι του εν λόγω κανονισμού.

               (2)

               Σύμφωνα με τον κανονισμό (ΕΚ) αριθ. 798/2008, στην περίπτωση εκδήλωσης εστίας γρίπης των πτηνών υψηλής παθογονικότητας (HPAI) σε τρίτη χώρα, έδαφος, ζώνη ή διαμέρισμα που ήταν προηγουμένως απαλλαγμένα από τη νόσο αυτή, η συγκεκριμένη τρίτη χώρα, έδαφος, ζώνη ή διαμέρισμα θεωρείται εκ νέου απαλλαγμένο από τη γρίπη των πτηνών υψηλής παθογονικότητας (HPAI) εφόσον πληρωθούν ορισμένες προϋποθέσεις. Οι προϋποθέσεις αυτές αφορούν την εφαρμογή πολιτικής εξολόθρευσης των πτηνών για τον έλεγχο της νόσου, συμπεριλαμβανομένου του κατάλληλου καθαρισμού και απολύμανσης όλων των προηγουμένως μολυσμένων εγκαταστάσεων. Επιπλέον, πρέπει να έχει διεξαχθεί επιτήρηση της γρίπης των πτηνών σύμφωνα με το μέρος II του παραρτήματος IV του εν λόγω κανονισμού, για διάστημα τριών μηνών μετά την ολοκλήρωση της πολιτικής εξολόθρευσης, καθώς και του καθαρισμού και της απολύμανσης.

               (3)

               Το Ισραήλ περιλαμβάνεται στον κατάλογο του μέρους 1 του παραρτήματος Ι του κανονισμού (ΕΚ) αριθ. 798/2008 ως τρίτη χώρα από την οποία επιτρέπεται να εισάγονται στην Ένωση όλα τα προϊόντα πουλερικών που καλύπτονται από τον εν λόγω κανονισμό. Ύστερα από την εκδήλωση εστίας της HPAI στις αρχές του 2010, περιορίστηκαν οι εισαγωγές ορισμένων προϊόντων από το Ισραήλ στην Ένωση σε συγκεκριμένα τμήματα της επικράτειάς του, βάσει του εν λόγω κανονισμού, όπως τροποποιήθηκε με τον κανονισμό (ΕΕ) αριθ. 332/2010 της Επιτροπής (4). Η περιοχή από την οποία απαγορεύονταν οι εισαγωγές ορισμένων προϊόντων περιγράφεται στη στήλη 3 με τον κωδικό IL-2 στην καταχώριση για το Ισραήλ στο μέρος 1 του παραρτήματος Ι του κανονισμού (ΕΚ) αριθ. 798/2008 και η απαγόρευση ίσχυε έως την 1η Μαΐου 2010. Ωστόσο, η απαγόρευση των εισαγωγών ορισμένων προϊόντων πουλερικών από την περιοχή IL-2 όσον αφορά τη συγκεκριμένη εκδήλωση εστίας πρέπει να συνεχιστεί για τα προϊόντα που παρήχθησαν πριν από την εν λόγω ημερομηνία.

               (4)

               Επιπλέον, στις 8 Μαρτίου 2011 το Ισραήλ κοινοποίησε στην Επιτροπή την εκδήλωση, στο έδαφός του, εστίας HPAI του υποτύπου H5N1.

               (5)

               Λόγω της επιβεβαιωμένης εστίας της HPAI, το έδαφος του Ισραήλ δεν μπορεί να θεωρείται πλέον απαλλαγμένο από την εν λόγω νόσο. Κατά συνέπεια, οι κτηνιατρικές αρχές του Ισραήλ ανέστειλαν αναλόγως την έκδοση κτηνιατρικών πιστοποιητικών για φορτία ορισμένων προϊόντων πουλερικών.

               (6)

               Το Ισραήλ υπέβαλε στοιχεία στην Επιτροπή σχετικά με τα μέτρα ελέγχου που έχει λάβει σε σχέση με την πρόσφατη εκδήλωση εστίας της νόσου. Τα εν λόγω στοιχεία και η επιδημιολογική κατάσταση στο Ισραήλ αξιολογήθηκαν από την Επιτροπή.

               (7)

               Το Ισραήλ έχει επίσης εφαρμόσει πολιτική εξολόθρευσης για τον έλεγχο της νόσου και τον περιορισμό της εξάπλωσής της. Τα έγκαιρα και αποφασιστικά μέτρα που έλαβε το Ισραήλ για τον περιορισμό της νόσου και το θετικό αποτέλεσμα της αξιολόγησης της επιδημιολογικής κατάστασης επιτρέπει τη μείωση των περιορισμών στις εισαγωγές στην Ένωση ορισμένων προϊόντων πουλερικών από τις ζώνες που έχουν προσβληθεί από τη νόσο, τις οποίες οι κτηνιατρικές αρχές του Ισραήλ έχουν θέσει υπό περιορισμό.

               (8)

               Επιπλέον, το Ισραήλ αναπτύσσει δραστηριότητες επιτήρησης της γρίπης των πτηνών, οι οποίες φαίνεται ότι πληρούν τις απαιτήσεις που καθορίζονται στο μέρος ΙΙ του παραρτήματος IV του κανονισμού (ΕΚ) αριθ. 798/2008.

               (9)

               Δεδομένης της ευνοϊκής εξέλιξης της επιδημιολογικής κατάστασης και των δραστηριοτήτων επιτήρησης για τη γρίπη των πτηνών όσον αφορά την αντιμετώπιση της εκδήλωσης της εστίας σύμφωνα με τους όρους που θέτει ο κανονισμός (ΕΚ) αριθ. 798/2008, είναι σκόπιμο η χρονική περίοδος κατά την οποία έχει ανασταλεί η έγκριση των εισαγωγών στην Ένωση να περιοριστεί σε τρεις μήνες, έως τις 14 Ιουνίου 2011, ύστερα από επαρκή καθαρισμό και απολύμανση της εκμετάλλευσης που είχε προηγουμένως πληγεί.

               (10)

               Ως εκ τούτου, ο κανονισμός (ΕΚ) αριθ. 798/2008 θα πρέπει να τροποποιηθεί αναλόγως.

               (11)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος 1 του παραρτήματος I του κανονισμού (ΕΚ) αριθ. 798/2008, η καταχώριση για το Ισραήλ αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Μαΐου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 18 της 23.1.2003, σ. 11.

      (2)  ΕΕ L 343 της 22.12.2009, σ. 74.

      (3)  ΕΕ L 226 της 23.8.2008, σ. 1.

      (4)  ΕΕ L 102 της 23.4.2010, σ. 10.

      ΠΑΡΑΡΤΗΜΑ

                     «IL – Ισραήλ

                     IL-0

                     Ολόκληρη η χώρα

                     SPF

                     EP, E

                     S4

                     IL-1

                     Περιοχή του Ισραήλ εκτός από την IL-2 και την IL-3

                     BPR, BPP, DOC, DOR, HEP, HER, SRP

                     N

                     A

                     S5, ST1

                     WGM

                     VIII

                     POU, RAT

                     N

                     IL-2

                     Περιοχή του Ισραήλ που βρίσκεται εντός των ακόλουθων ορίων:

                                 —

                                 δυτικά: οδός αριθ. 4.

                                 —

                                 νότια: οδός αριθ. 5812 έως τη διασταύρωση με την οδό αριθ. 5815.

                                 —

                                 ανατολικά: το τείχος ασφαλείας έως την οδό αριθ. 6513.

                                 —

                                 βόρεια: οδός αριθ. 6513 έως τη διασταύρωση με την οδό αριθ. 65. Από το σημείο αυτό σε ευθεία γραμμή έως την είσοδο του Givat Nili και από εκεί σε ευθεία γραμμή έως τη διασταύρωση των οδών 652 και 4.

                     BPR, BPP, DOC, DOR, HEP, HER, SRP

                     N, P2

                     1.5.2010

                     A

                     S5, ST1

                     WGM

                     VIII

                     P2

                     1.5.2010

                     POU, RAT

                     N, P2

                     1.5.2010

                     IL-3

                     Περιοχή του Ισραήλ που βρίσκεται εντός των ακόλουθων ορίων:

                                 —

                                 βόρεια: οδός 386 έως τα όρια του δήμου της Ιερουσαλήμ, ποταμός Refaim, τα πρώην σύνορα Ισραήλ Ιορδανίας (“πράσινη γραμμή”)

                                 —

                                 ανατολικά: οδός 356

                                 —

                                 νότια: οδοί 8670, 3517 και 354)

                                 —

                                 δυτικά: μια ευθεία γραμμή που εκτείνεται βόρεια έως την οδό 367, συνεχίζει δυτικά στην 367 και στη συνέχεια βόρεια έως την οδό 375 και δυτικά του χωριού Matta μια βόρειο-βορειοανατολική γραμμή έως την οδό 386.

                     BPR, BPP, DOC, DOR, HEP, HER, SRP

                     N, P2

                     8.3.2011

                     14.6.2011

                     A

                     S5, ST1

                     WGM

                     VIII

                     P2

                     8.3.2011

                     14.6.2011

                     POU, RAT

                     N, P2

                     8.3.2011

                     14.6.2011»


title: Εκτελεστικός κανονισμός (ΕΕ) 2015/1408 της Επιτροπής, της 19ης Αυγούστου 2015, σχετικά με την έγκριση της DL-μεθειονυλο-DL-μεθειονίνης ως πρόσθετης ύλης ζωοτροφών για τα ψάρια και τα καρκινοειδή (Κείμενο που παρουσιάζει ενδιαφέρον για τον ΕΟΧ)

text:
               20.8.2015

               EL

               Επίσημη Εφημερίδα της Ευρωπαϊκής Ένωσης

               L 219/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1408 ΤΗΣ ΕΠΙΤΡΟΠΉΣ
   της 19ης Αυγούστου 2015
   σχετικά με την έγκριση της DL-μεθειονυλο-DL-μεθειονίνης ως πρόσθετης ύλης ζωοτροφών για τα ψάρια και τα καρκινοειδή
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της άδειας αυτής.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για την έγκριση της DL-μεθειονυλο-DL-μεθειονίνης ως πρόσθετης ύλης ζωοτροφών. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η αίτηση αφορά τη χορήγηση άδειας για την DL-μεθειονυλο-DL-μεθειονίνη ως πρόσθετη ύλη ζωοτροφών για όλα τα υδρόβια ζωικά είδη, η οποία θα ταξινομηθεί στην κατηγορία πρόσθετων υλών «διατροφικές πρόσθετες ύλες».

               (4)

               Στη γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 27 Ιανουαρίου 2015 (2) κατέληγε στο συμπέρασμα ότι η DL-μεθειονυλο-DL-μεθειονίνη, υπό τους προτεινόμενους όρους χρήσης, δεν έχει δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον και ότι μπορεί να θεωρηθεί αποτελεσματική πηγή του αμινοξέος L-μεθειονίνη για τα ψάρια και τα καρκινοειδή. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση της DL-μεθειονυλο-DL-μεθειονίνης διαπιστώνεται ότι πληρούνται οι όροι χορήγησης άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να δοθεί άδεια χρήσης της εν λόγω ουσίας, όπως καθορίζεται στο παράρτημα του παρόντος κανονισμού.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ουσία που προσδιορίζεται στο παράρτημα, η οποία ανήκει στην κατηγορία πρόσθετων υλών «διατροφικές πρόσθετες ύλες» και στη λειτουργική ομάδα «αμινοξέα, άλατα αμινοξέων και ανάλογες ουσίες», εγκρίνεται ως πρόσθετη ύλη για τη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Αυγούστου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  EFSA Journal 2015·13(2):4012.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  mg/kg πλήρους ζωοτροφής με περιεκτικότητα σε υγρασία 12 %

                     Κατηγορία διατροφικών πρόσθετων υλών. Λειτουργική ομάδα: αμινοξέα, άλατα αμινοξέων και ανάλογες ουσίες

                  3c306

                  —

                  DL-μεθειονυλο-DL-μεθειονίνη

                     Σύνθεση πρόσθετης ύλης

                  Κρυσταλλική σκόνη από χημική σύνθεση, με ελάχιστο ποσοστό 93 % DL-μεθειονύλο-DL-μεθειονίνης, κατ' ανώτατο όριο 3 % DL-μεθειονίνη και κατ' ανώτατο όριο θειικό νάτριο 3 % (επί ξηράς ύλης)

                     Χαρακτηρισμός της δραστικής ουσίας

                  DL-μεθειονυλο-DL-μεθειονίνη (2-[(2-αμινο-4-μεθυλοσουλφανυλοβουτανοϋλο)αμινο]-4-μεθυλοσουλφανυλοβουτανοϊκό οξύ))
                  Χημικός τύπος: C10H20N2O3S2

                  Αριθμός CAS: 52715-93-2

                     Αναλυτική μέθοδος
                      (1)

                  Για τον ποσοτικό προσδιορισμό της DL-μεθειονυλο-DL-μεθειονίνης στην πρόσθετη ύλη ζωοτροφών: υγρή χρωματογραφία ανάστροφης φάσεως υψηλής απόδοσης σε συνδυασμό με φωτομετρική ανίχνευση στα 205 nm (RP-HPLC-UV).
                  Για τον ποσοτικό προσδιορισμό της DL-μεθειονυλο-DL-μεθειονίνης σε προμείγματα, σύνθετες ζωοτροφές και πρώτες ύλες ζωοτροφών: χρωματογραφία ανταλλαγής ιόντων συζευγμένη με παραγωγοποίηση μετά τη στήλη και φωτομετρική ανίχνευση σε 570 nm (IEC-UV).

                  Ψάρια και καρκινοειδή

                  —

                  Η περιεκτικότητα σε υγρασία αναγράφεται στην ετικέτα.

                  9 Σεπτεμβρίου 2025

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) αριθ. 1061/2013 της Επιτροπής, της 29ης Οκτωβρίου 2013 , σχετικά με τη χορήγηση άδειας για τη χρήση του παρασκευάσματος Enterococcus faecium NCIMB 10415 ως πρόσθετη ύλη ζωοτροφών για μόσχους, ερίφια, γάτες και σκύλους και για την τροποποίηση του κανονισμού (ΕΚ) αριθ. 1288/2004 (κάτοχος της άδειας είναι η εταιρεία DSM Nutritional Products Ltd που εκπροσωπείται από την εταιρεία DSM Nutritional products Sp. Z o.o)  Κείμενο που παρουσιάζει ενδιαφέρον για τον ΕΟΧ

text:
               31.10.2013

               EL

               Επίσημη Εφημερίδα της Ευρωπαϊκής Ένωσης

               L 289/38

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1061/2013 ΤΗΣ ΕΠΙΤΡΟΠΉΣ
   της 29ης Οκτωβρίου 2013
   σχετικά με τη χορήγηση άδειας για τη χρήση του παρασκευάσματος Enterococcus faecium NCIMB 10415 ως πρόσθετη ύλη ζωοτροφών για μόσχους, ερίφια, γάτες και σκύλους και για την τροποποίηση του κανονισμού (ΕΚ) αριθ. 1288/2004 (κάτοχος της άδειας είναι η εταιρεία DSM Nutritional Products Ltd που εκπροσωπείται από την εταιρεία DSM Nutritional products Sp. Z o.o)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και τους όρους και τις διαδικασίες για τη χορήγηση της εν λόγω άδειας. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).

               (2)

               Η χρήση του παρασκευάσματος Enterococcus faecium NCIMB 10415 επιτρέπεται, χωρίς χρονικό περιορισμό σύμφωνα με την οδηγία 70/524/ΕΟΚ, ως πρόσθετη ύλη ζωοτροφών για μόσχους με τον κανονισμό (ΕΚ) αριθ. 1288/2004 της Επιτροπής (3), για χοιρομητέρες με τον κανονισμό (ΕΚ) αριθ. 1200/2005 της Επιτροπής (4), για χοιρίδια με τον κανονισμό (ΕΚ) αριθ. 252/2006 της Επιτροπής (5), για χοίρους προς πάχυνση με τον κανονισμό (ΕΚ) αριθ. 943/2005 της Επιτροπής (6) και για γάτες και σκύλους με τον κανονισμό (ΕΚ) αριθ. 102/2009 της Επιτροπής (7). Στη συνέχεια το εν λόγω παρασκεύασμα καταχωρίστηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 στοιχείο β) του κανονισμού (ΕΚ) αριθ. 1831/2003.

               (3)

               Με τον εκτελεστικό κανονισμό (ΕΕ) αριθ. 361/2011 της Επιτροπής (8) είχε επίσης επιτραπεί για δέκα έτη η χρήση του εν λόγω παρασκευάσματος για τα κοτόπουλα προς πάχυνση.

               (4)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του παρασκευάσματος Enterococcus faecium NCIMB 10415 ως πρόσθετης ύλης ζωοτροφών για μόσχους, γάτες και σκύλους και, σύμφωνα με το άρθρο 7 του εν λόγω κανονισμού, για νέα χρήση στα ερίφια, και ζητήθηκε η εν λόγω πρόσθετη ύλη να ταξινομηθεί στην κατηγορία πρόσθετων υλών «ζωοτεχνικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (5)

               Η Ευρωπαϊκή Αρχή για την Ασφάλεια των Τροφίμων («η Αρχή») κατέληξε, στις γνωμοδοτήσεις της της 29ης Ιανουαρίου 2013 (9), ότι, υπό τις προτεινόμενες συνθήκες χρήσης, το παρασκεύασμα Enterococcus faecium NCIMB 10415 δεν έχει δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον και ότι η χρήση του αυξάνει το τελικό βάρος σώματος και/ή την ημερήσια πρόσληψη βάρους στους μόσχους προς εκτροφή και πάχυνση και μπορεί να παρεκταθεί στα ερίφια προς εκτροφή και πάχυνση. Η Αρχή αναγνώρισε επίσης ότι το παρασκεύασμα έχει θετικές επιδράσεις στους σκύλους επειδή αυξάνει την εντερική συγκέντρωση ή τη συγκέντρωση ορού της ανοσοσφαιρίνης Α (IgA). Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (6)

               Δεδομένου ότι παρατηρήθηκαν μικρές αλλά σημαντικές επιδράσεις στην ποιότητα των περιττωμάτων στις γάτες, το γεγονός θεωρήθηκε επαρκές για να επιβεβαιωθεί η αποτελεσματικότητα στο συγκεκριμένο είδος.

               (7)

               Από την αξιολόγηση του παρασκευάσματος Enterococcus faecium NCIMB 10415 διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση της εν λόγω πρόσθετης ύλης, όπως προσδιορίζεται στο παράρτημα του παρόντος κανονισμού.

               (8)

               Ως συνέπεια της χορήγησης νέας άδειας βάσει του κανονισμού (ΕΚ) αριθ. 1831/2003, ο κανονισμός (ΕΚ) αριθ. 102/2009 θα πρέπει να καταργηθεί, ενώ ο κανονισμός (ΕΚ) αριθ. 1288/2004 θα πρέπει να τροποποιηθεί αναλόγως.

               (9)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων χορήγησης της άδειας, είναι σκόπιμο να επιτραπεί μεταβατική περίοδος ώστε τα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που απορρέουν από τη χορήγηση της άδειας.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορήγηση άδειας
   Το παρασκεύασμα που παρατίθεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», επιτρέπεται να χρησιμοποιείται ως πρόσθετη ύλη στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Κατάργηση του κανονισμού (ΕΚ) αριθ. 102/2009
   Ο κανονισμός (ΕΚ) αριθ. 102/2009 καταργείται.
   Άρθρο 3
   Τροποποίηση του κανονισμού (ΕΚ) αριθ. 1288/2004
   Στο παράρτημα I του κανονισμού (ΕΚ) αριθ. 1288/2004, η καταχώριση E 1705, Enterococcus faecium NCIMB 10415, διαγράφεται.
   Άρθρο 4
   Μεταβατικά μέτρα
   Το παρασκεύασμα που προσδιορίζεται στο παράρτημα, όσον αφορά τη χρήση του σε μόσχους, καθώς και οι ζωοτροφές που περιέχουν το εν λόγω παρασκεύασμα, που έχουν παραχθεί και επισημανθεί πριν από τις 19 Μαΐου 2014 σύμφωνα με τους κανόνες που ίσχυαν πριν από τις 19 Νοεμβρίου 2013 δύνανται να συνεχίσουν να διατίθενται στην αγορά και να χρησιμοποιούνται μέχρις ότου εξαντληθούν τα υφιστάμενα αποθέματα.
   Το παρασκεύασμα που προσδιορίζεται στο παράρτημα, όσον αφορά τη χρήση του σε γάτες και σκύλους, καθώς και οι ζωοτροφές που περιέχουν το εν λόγω παρασκεύασμα οι οποίες έχουν παραχθεί και επισημανθεί πριν από τις 19 Νοεμβρίου 2015 σύμφωνα με τους κανόνες που ίσχυαν πριν από τις 19 Νοεμβρίου 2013 δύνανται να συνεχίσουν να διατίθενται στην αγορά και να χρησιμοποιούνται μέχρις ότου εξαντληθούν τα υφιστάμενα αποθέματα.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Οκτωβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).

      (3)  Κανονισμός (ΕΚ) αριθ. 1288/2004 της Επιτροπής, της 14ης Ιουλίου 2004, σχετικά με τη μόνιμη έγκριση ορισμένων πρόσθετων υλών και την προσωρινή έγκριση μιας ήδη εγκεκριμένης πρόσθετης ύλης για νέα χρήση σε ζωοτροφές (ΕΕ L 243 της 15.7.2004, σ. 10).

      (4)  Κανονισμός (ΕΚ) αριθ. 1200/2005 της Επιτροπής, της 26ης Ιουλίου 2005, σχετικά με τη μόνιμη έγκριση ορισμένων πρόσθετων υλών και την προσωρινή έγκριση μιας ήδη εγκεκριμένης πρόσθετης ύλης για νέα χρήση σε ζωοτροφές (ΕΕ L 195 της 27.7.2005, σ. 6).

      (5)  Κανονισμός (ΕΚ) αριθ. 252/2006 της Επιτροπής, της 14ης Φεβρουαρίου 2006, για τη χορήγηση μόνιμης άδειας κυκλοφορίας για ορισμένες πρόσθετες ύλες ζωοτροφών και την προσωρινή έγκριση νέας χρήσης ορισμένων πρόσθετων υλών που έχουν ήδη εγκριθεί για χρήση στις ζωοτροφές (ΕΕ L 44 της 15.2.2006, σ. 3).

      (6)  Κανονισμός (ΕΚ) αριθ. 943/2005 της Επιτροπής, της 21ης Ιουνίου 2005, σχετικά με τη μόνιμη έγκριση ορισμένων πρόσθετων υλών στις ζωοτροφές (ΕΕ L 159 της 22.6.2005, σ. 6).

      (7)  Κανονισμός (ΕΚ) αριθ. 102/2009 της Επιτροπής, της 3ης Φεβρουαρίου 2009, σχετικά με τη μόνιμη έγκριση ορισμένων πρόσθετων υλών στις ζωοτροφές (ΕΕ L 34 της 4.2.2009, σ. 8).

      (8)  Εκτελεστικός κανονισμός (ΕΕ) αριθ. 361/2011 της Επιτροπής, της 13ης Απριλίου 2011, για τη χορήγηση άδειας στο παρασκεύασμα Enterococcus faecium NCIMB 10415 ως πρόσθετης ύλης ζωοτροφών για τα κοτόπουλα προς πάχυνση (κάτοχος της άδειας είναι η εταιρεία DSM Nutritional products Ltd που εκπροσωπείται από την εταιρεία DSM Nutritional Products Sp. z o.o) και για την τροποποίηση του κανονισμού (ΕΚ) αριθ. 943/2005 (ΕΕ L 100 της 14.4.2011, σ. 22).

      (9)  Δελτίο EFSA (2013)· 11(2):3097 και 3098.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη περιόδου ισχύος της άδειας

                  Μονάδες δραστικότητας (CFU) ανά kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                  4b1705

                  DSM Nutritional Products Ltd, εκπροσωπούμενη από την εταιρεία DSM Nutritional products Sp. Z o.o.

                     Enterococcus faecium

                  NCIMB 10415

                                 Σύνθεση πρόσθετης ύλης

                              Παρασκεύασμα Enterococcus faecium

                              NCIMB 10415 που περιέχει κατ’ ελάχιστον σε μορφή μικροκαψουλών με γομμαλάκκα και σε μορφή άλλων μικροκαψουλών:
                              1 × 1010 CFU/g πρόσθετης ύλης·
                              σε μορφές μη επικαλυμμένων κόκκων:
                              3,5 × 1010 CFU/g πρόσθετης ύλης

                                 Χαρακτηρισμός της δραστικής ουσίας

                              Βιώσιμα κύτταρα Enterococcus faecium

                              NCIMB 10415

                                 Αναλυτική μέθοδος
                                  (1)

                              Καταμέτρηση: τεχνική της επιφανειακής διασποράς με υπόστρωμα bile esculin azide agar (EN 15788)
                              Ταυτοποίηση: Ηλεκτροφόρηση παλλόμενου πεδίου (PFGE)

                  Μόσχοι
                  Ερίφια

                  —

                  1 × 109

                  —

                  Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης και η σταθερότητα στη σύμπηξη.

                  19 Νοεμβρίου 2023

                  4b1705

                  DSM Nutritional Products Ltd, εκπροσωπούμενη από την εταιρεία DSM Nutritional products Sp. Z o.o.

                     Enterococcus faecium

                  NCIMB 10415

                                 Σύνθεση πρόσθετης ύλης

                              Παρασκεύασμα Enterococcus faecium

                              NCIMB 10415 που περιέχει κατ’ ελάχιστον 5 × 109 CFU/g πρόσθετης ύλης·
                              σε μορφή μικροκαψουλών (γομμαλάκκα).

                                 Χαρακτηρισμός της δραστικής ουσίας

                              Βιώσιμα κύτταρα Enterococcus faecium

                              NCIMB 10415

                                 Αναλυτική μέθοδος
                                  (1)

                              Καταμέτρηση: τεχνική της επιφανειακής διασποράς με υπόστρωμα bile esculin azide agar (EN 15788)
                              Ταυτοποίηση: Ηλεκτροφόρηση παλλόμενου πεδίου (PFGE)

                  Γάτες

                  —

                  7 × 109

                  —

                  Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης και η σταθερότητα στη σύμπηξη.

                  19 Νοεμβρίου 2023

                     Κατηγορία ζωοτεχνικών πρόσθετων υλών. Λειτουργική ομάδα: άλλες ζωοτεχνικές πρόσθετες ύλες (βελτίωση των συνθηκών του εντέρου)

                  4b1705

                  DSM Nutritional Products Ltd, εκπροσωπούμενη από την εταιρεία DSM Nutritional products Sp. Z o.o.

                     Enteroccocus faecium

                  NCIMB 10415

                                 Σύνθεση πρόσθετης ύλης

                              Παρασκεύασμα Enterococcus faecium

                              NCIMB 10415 που περιέχει κατ’ ελάχιστον 5 × 109 CFU/g πρόσθετης ύλης.
                              σε μορφή μικροκαψουλών (γομμαλάκκα).

                                 Χαρακτηρισμός της δραστικής ουσίας

                              Βιώσιμα κύτταρα Enterococcus faecium

                              NCIMB 10415

                                 Αναλυτική μέθοδος
                                  (1)

                              Καταμέτρηση: τεχνική της επιφανειακής διασποράς με υπόστρωμα bile esculin azide agar (EN 15788)
                              Ταυτοποίηση: Ηλεκτροφόρηση παλλόμενου πεδίου (PFGE)

                  Σκύλοι

                  —

                  2,5 × 109

                  Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης και η σταθερότητα στη σύμπηξη.

                  19 Νοεμβρίου 2023

         (1)  Περισσότερες πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς της Ευρωπαϊκής Ένωσης για τις πρόσθετες ύλες ζωοτροφών: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (EE) 2015/57 της Επιτροπής, της 15ης Ιανουαρίου 2015 , για την τροποποίηση του εκτελεστικού κανονισμού (ΕΕ) αριθ. 792/2012 της Επιτροπής σχετικά με τη θέσπιση κανόνων σχεδιασμού των αδειών, πιστοποιητικών και άλλων εγγράφων που προβλέπονται στον κανονισμό (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου τους και με την τροποποίηση του κανονισμού (ΕΚ) αριθ. 865/2006 της Επιτροπής για τη θέσπιση λεπτομερών κανόνων εφαρμογής του κανονισμού (ΕΚ) αριθ. 338/97 του Συμβουλίου

text:
               16.1.2015

               EL

               Επίσημη Εφημερίδα της Ευρωπαϊκής Ένωσης

               L 10/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) 2015/57 ΤΗΣ ΕΠΙΤΡΟΠΉΣ
   της 15ης Ιανουαρίου 2015
   για την τροποποίηση του εκτελεστικού κανονισμού (ΕΕ) αριθ. 792/2012 της Επιτροπής σχετικά με τη θέσπιση κανόνων σχεδιασμού των αδειών, πιστοποιητικών και άλλων εγγράφων που προβλέπονται στον κανονισμό (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου τους και με την τροποποίηση του κανονισμού (ΕΚ) αριθ. 865/2006 της Επιτροπής για τη θέσπιση λεπτομερών κανόνων εφαρμογής του κανονισμού (ΕΚ) αριθ. 338/97 του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους (1), και ιδίως το άρθρο 19 παράγραφος 1,
   Εκτιμώντας τα ακόλουθα:

               (1)

               Για την εφαρμογή ορισμένων ψηφισμάτων που εγκρίθηκαν στη δέκατη έκτη σύνοδο της διάσκεψης των συμβαλλόμενων μερών στη σύμβαση για το διεθνές εμπόριο των απειλούμενων με εξάλειψη άγριων ειδών πανίδας και χλωρίδας (CITES) (3-14 Μαρτίου 2013), στο εξής «η σύμβαση», ορισμένες διατάξεις θα πρέπει να τροποποιηθούν και άλλες να προστεθούν στον εκτελεστικό κανονισμό (ΕΕ) αριθ. 792/2012 τη Επιτροπής (2).

               (2)

               Ειδικότερα, σύμφωνα με το ψήφισμα 16.8 της διάσκεψης CITES, θα πρέπει να παρεμβληθούν διατάξεις που θα επιτρέψουν την έκδοση ειδικών πιστοποιητικών για μουσικά όργανα ώστε να απλουστευθεί η μη εμπορική διασυνοριακή διακίνησή τους και, σύμφωνα με το ψήφισμα 14.6, θα πρέπει να καθιερωθεί νέος κωδικός πηγής Χ για τα «δείγματα που λαμβάνονται στο θαλάσσιο περιβάλλον εκτός της δικαιοδοσίας κράτους».

               (3)

               Συνεπώς, ο εκτελεστικός κανονισμός (ΕΕ) αριθ. 792/2012 θα πρέπει να τροποποιηθεί αναλόγως.

               (4)

               Επειδή ο παρών κανονισμός θα πρέπει να χρησιμοποιηθεί σε συνάρτηση με τον κανονισμό (ΕΚ) αριθ. 865/2006, είναι σημαντικό να αρχίσουν να εφαρμόζονται και οι δύο κανονισμοί την ίδια ημέρα.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για το εμπόριο των ειδών της άγριας πανίδας και χλωρίδας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 792/2012 τροποποιείται ως εξής:

               1)

               Το άρθρο 1 τροποποιείται ως εξής:

                           α)

                           παρεμβάλλεται το ακόλουθο σημείο 5α:

                                       «5α)

                                       πιστοποιητικά μουσικών οργάνων·»

                                 ·

                           β)

                           το σημείο 8 αντικαθίσταται από το ακόλουθο κείμενο:

                                       «8)

                                       συμπληρωματικά φύλλα για πιστοποιητικά προσωπικής ιδιοκτησίας, για πιστοποιητικά περιοδευουσών εκθέσεων και για πιστοποιητικά μουσικών οργάνων·»

                                 .

               2)

               Στο άρθρο 2, η παράγραφος 1 αντικαθίσταται από το ακόλουθο κείμενο:
               «1.   Τα έντυπα που χρησιμοποιούνται για τις άδειες εισαγωγής, τις άδειες εξαγωγής, τα πιστοποιητικά επανεξαγωγής, τα πιστοποιητικά προσωπικής ιδιοκτησίας, τα πιστοποιητικά συλλογής δειγμάτων και τα πιστοποιητικά μουσικών οργάνων και τις αιτήσεις έκδοσης των εν λόγω εγγράφων είναι σύμφωνα με το υπόδειγμα του παραρτήματος I, εκτός από τις θέσεις που προορίζονται για εθνική χρήση.».

               3)

               Τα παραρτήματα τροποποιούνται σύμφωνα με το παράρτημα του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε όλα τα κράτη μέλη.
      Βρυξέλλες, 15 Ιανουαρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 61 της 3.3.1997, σ. 1.

      (2)  Εκτελεστικός κανονισμός (ΕΕ) αριθ. 792/2012 της Επιτροπής, της 23ης Αυγούστου 2012, σχετικά με τη θέσπιση κανόνων σχεδιασμού των αδειών, πιστοποιητικών και άλλων εγγράφων που προβλέπονται στον κανονισμό (ΕΚ) αριθ. 338/97 για την προστασία των ειδών άγριας πανίδας και χλωρίδας με τον έλεγχο του εμπορίου τους και με την τροποποίηση του κανονισμού (ΕΚ) αριθ. 865/2006 της Επιτροπής (ΕΕ L 242 της 7.9.2012, σ. 13).

      ΠΑΡΑΡΤΗΜΑ
      Τα παραρτήματα του εκτελεστικού κανονισμού (ΕΕ) αριθ. 792/2012 τροποποιούνται ως εξής:

                  1.

                  Το παράρτημα I τροποποιείται ως εξής:

                              α)

                              οι «Οδηγίες και επεξηγήσεις» που αφορούν το «1. Πρωτότυπο» τροποποιούνται ως εξής:

                                          i)

                                          τα σημεία 1, 2 και 3 αντικαθίστανται από τα ακόλουθα:

                                                      «1.

                                                      Πλήρες ονοματεπώνυμο και διεύθυνση του εξαγωγέα/επανεξαγωγέα και όχι του αντιπροσώπου του. Όσον αφορά τα πιστοποιητικά προσωπικής ιδιοκτησίας ή τα πιστοποιητικά μουσικών οργάνων, πλήρες ονοματεπώνυμο και διεύθυνση του νόμιμου ιδιοκτήτη. Στην περίπτωση πιστοποιητικού μουσικού οργάνου, αν ο αιτών διαφέρει από τον νόμιμο ιδιοκτήτη, το πλήρες ονοματεπώνυμο και η διεύθυνση τόσο του ιδιοκτήτη όσο και του αιτούντος θα πρέπει να περιλαμβάνονται στο έντυπο και ένα αντίγραφο της συμφωνίας δανεισμού μεταξύ ιδιοκτήτη και αιτούντος να υποβάλλεται στην αρχή έκδοσης της άδειας.

                                                      2.

                                                      Η περίοδος ισχύος μιας άδειας εξαγωγής ή πιστοποιητικού επανεξαγωγής δεν θα υπερβαίνει τους έξι μήνες και μιας άδειας εισαγωγής τους 12 μήνες. Η περίοδος ισχύος των πιστοποιητικών προσωπικής ιδιοκτησίας και των πιστοποιητικών μουσικών οργάνων δεν υπερβαίνει τα τρία έτη. Μετά την τελευταία ημέρα ισχύος τους, τα εν λόγω έγγραφα είναι άκυρα και τα πρωτότυπα και όλα τα αντίγραφά τους πρέπει αμέσως να επιστρέφονται από τον κάτοχο στο διαχειριστικό όργανο που τα εξέδωσε. Μια άδεια εισαγωγής δεν ισχύει όταν το αντίστοιχο έγγραφο CITES από τη χώρα εξαγωγής/επανεξαγωγής χρησιμοποιήθηκε για εξαγωγή/επανεξαγωγή μετά την τελευταία ημέρα ισχύος του ή εάν η ημερομηνία εισόδου στην Ένωση υπερβαίνει τους έξι μήνες από την ημερομηνία έκδοσης.

                                                      3.

                                                      Πλήρες ονοματεπώνυμο και διεύθυνση του πραγματικού εισαγωγέα και όχι του αντιπροσώπου του. Παραμένει κενό στα πιστοποιητικά προσωπικής ιδιοκτησίας ή στα πιστοποιητικά μουσικών οργάνων.»

                                                ·

                                          ii)

                                          το σημείο 5 αντικαθίσταται από το ακόλουθο κείμενο:

                                                      «5.

                                                      Παραμένει κενό στα πιστοποιητικά προσωπικής ιδιοκτησίας ή στα πιστοποιητικά μουσικών οργάνων.»

                                                ·

                                          iii)

                                          το σημείο 8 αντικαθίσταται από το ακόλουθο κείμενο:

                                                      «8.

                                                      Η περιγραφή πρέπει να είναι όσο το δυνατό ακριβέστερη και να περιλαμβάνει κωδικό τριών γραμμάτων σύμφωνα με το παράρτημα VII του κανονισμού (ΕΚ) αριθ. 865/2006 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου τους. Στην περίπτωση πιστοποιητικού μουσικού οργάνου, η περιγραφή του οργάνου θα πρέπει να επιτρέπει στην αρμόδια αρχή να επαληθεύει αν το πιστοποιητικό αντιστοιχεί στο είδος που εισάγεται ή εξάγεται και η περιγραφή θα πρέπει να περιλαμβάνει στοιχεία όπως το όνομα του κατασκευαστή, τον αριθμό σειράς ή άλλα μέσα ταυτοποίησης όπως φωτογραφίες.»

                                                ·

                                          iv)

                                          στο σημείο 13, προστίθεται η ακόλουθη σειρά:

                                                      «Χ

                                                      Δείγματα που λαμβάνονται στο θαλάσσιο περιβάλλον εκτός της δικαιοδοσίας κράτους»

                                          v)

                                          στο σημείο 14, η εγγραφή «Q Τσίρκα και περιοδεύουσες εκθέσεις» αντικαθίσταται από την εγγραφή «Q Περιοδεύουσες εκθέσεις (συλλογές δειγμάτων, τσίρκα, θηριοτροφεία, εκθέσεις φυτών, ορχήστρες ή μουσειακές εκθέσεις που εκτίθενται στο κοινό για εμπορικούς σκοπούς»·

                              β)

                              οι «Οδηγίες και επεξηγήσεις» που αφορούν το «2. Αντίγραφο για τον κάτοχο» τροποποιούνται ως εξής:

                                          i)

                                          τα σημεία 1, 2 και 3 αντικαθίστανται από τα ακόλουθα:

                                                      «1.

                                                      Πλήρες ονοματεπώνυμο και διεύθυνση του εξαγωγέα/επανεξαγωγέα και όχι του αντιπροσώπου του. Όσον αφορά τα πιστοποιητικά προσωπικής ιδιοκτησίας ή τα πιστοποιητικά μουσικών οργάνων, πλήρες ονοματεπώνυμο και διεύθυνση του νόμιμου ιδιοκτήτη. Στην περίπτωση πιστοποιητικού μουσικού οργάνου, αν ο αιτών διαφέρει από τον νόμιμο ιδιοκτήτη, το πλήρες ονοματεπώνυμο και η διεύθυνση τόσο του ιδιοκτήτη όσο και του αιτούντος θα πρέπει να περιλαμβάνονται στο έντυπο και ένα αντίγραφο της συμφωνίας δανεισμού μεταξύ ιδιοκτήτη και αιτούντος να υποβάλλεται στη σχετική αρχή έκδοσης της άδειας.

                                                      2.

                                                      Η περίοδος ισχύος μιας άδειας εξαγωγής ή πιστοποιητικού επανεξαγωγής δεν θα υπερβαίνει τους έξι μήνες και μιας άδειας εισαγωγής τους 12 μήνες. Η περίοδος ισχύος των πιστοποιητικών προσωπικής ιδιοκτησίας και των πιστοποιητικών μουσικών οργάνων δεν υπερβαίνει τα τρία έτη. Μετά την τελευταία ημέρα ισχύος τους, τα εν λόγω έγγραφα είναι άκυρα και τα πρωτότυπα και όλα τα αντίγραφά τους πρέπει αμέσως να επιστρέφονται από τον κάτοχο στο διαχειριστικό όργανο που τα εξέδωσε. Μια άδεια εισαγωγής δεν ισχύει όταν το αντίστοιχο έγγραφο CITES από τη χώρα εξαγωγής/επανεξαγωγής χρησιμοποιήθηκε για εξαγωγή/επανεξαγωγή μετά την τελευταία ημέρα ισχύος του ή εάν η ημερομηνία εισόδου στην Ένωση υπερβαίνει τους έξι μήνες από την ημερομηνία έκδοσης.

                                                      3.

                                                      Πλήρες ονοματεπώνυμο και διεύθυνση του πραγματικού εισαγωγέα και όχι του αντιπροσώπου του. Παραμένει κενό στα πιστοποιητικά προσωπικής ιδιοκτησίας ή στα πιστοποιητικά μουσικών οργάνων.»

                                                ·

                                          ii)

                                          το σημείο 5 αντικαθίσταται από το ακόλουθο κείμενο:

                                                      «5.

                                                      Παραμένει κενό στα πιστοποιητικά προσωπικής ιδιοκτησίας ή στα πιστοποιητικά μουσικών οργάνων.»

                                                ·

                                          iii)

                                          το σημείο 8 αντικαθίσταται από το ακόλουθο κείμενο:

                                                      «8.

                                                      Η περιγραφή πρέπει να είναι όσο το δυνατό ακριβέστερη και να περιλαμβάνει κωδικό τριών γραμμάτων σύμφωνα με το παράρτημα VII του κανονισμού (ΕΚ) αριθ. 865/2006 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου τους. Στην περίπτωση πιστοποιητικού μουσικού οργάνου, η περιγραφή του οργάνου θα πρέπει να επιτρέπει στην αρμόδια αρχή να επαληθεύει αν το πιστοποιητικό αντιστοιχεί στο είδος που εισάγεται ή εξάγεται και η περιγραφή θα πρέπει να περιλαμβάνει στοιχεία όπως το όνομα του κατασκευαστή, τον αριθμό σειράς ή άλλα μέσα ταυτοποίησης όπως φωτογραφίες.»

                                                ·

                                          iv)

                                          στο σημείο 13, προστίθεται η ακόλουθη σειρά:

                                                      «Χ

                                                      Δείγματα που λαμβάνονται στο θαλάσσιο περιβάλλον εκτός της δικαιοδοσίας κράτους»

                                          v)

                                          στο σημείο 14, η εγγραφή «Q Τσίρκα και περιοδεύουσες εκθέσεις» αντικαθίσταται από την εγγραφή «Q Περιοδεύουσες εκθέσεις (συλλογές δειγμάτων, τσίρκα, θηριοτροφεία, εκθέσεις φυτών, ορχήστρες ή μουσειακές εκθέσεις που εκτίθενται στο κοινό για εμπορικούς σκοπούς»·

                              γ)

                              οι «Οδηγίες και επεξηγήσεις» που αφορούν το «3. Αντίγραφο που επιστρέφουν οι τελωνειακές αρχές στην εκδίδουσα αρχή» τροποποιούνται ως εξής:

                                          i)

                                          τα σημεία 1, 2 και 3 αντικαθίστανται από τα ακόλουθα:

                                                      «1.

                                                      Πλήρες ονοματεπώνυμο και διεύθυνση του εξαγωγέα/επανεξαγωγέα και όχι του αντιπροσώπου του. Όσον αφορά τα πιστοποιητικά προσωπικής ιδιοκτησίας ή τα πιστοποιητικά μουσικών οργάνων, πλήρες ονοματεπώνυμο και διεύθυνση του νόμιμου ιδιοκτήτη. Στην περίπτωση πιστοποιητικού μουσικού οργάνου, αν ο αιτών διαφέρει από τον νόμιμο ιδιοκτήτη, το πλήρες ονοματεπώνυμο και η διεύθυνση τόσο του ιδιοκτήτη όσο και του αιτούντος θα πρέπει να περιλαμβάνονται στο έντυπο και ένα αντίγραφο της συμφωνίας δανεισμού μεταξύ ιδιοκτήτη και αιτούντος να υποβάλλεται στη σχετική αρχή έκδοσης της άδειας.

                                                      2.

                                                      Η περίοδος ισχύος μιας άδειας εξαγωγής ή πιστοποιητικού επανεξαγωγής δεν θα υπερβαίνει τους έξι μήνες και μιας άδειας εισαγωγής τους 12 μήνες. Η περίοδος ισχύος του πιστοποιητικού προσωπικής ιδιοκτησίας και του πιστοποιητικού μουσικού οργάνου δεν υπερβαίνει τα τρία έτη. Μετά την τελευταία ημέρα ισχύος τους, τα εν λόγω έγγραφα είναι άκυρα και τα πρωτότυπα και όλα τα αντίγραφά τους πρέπει αμέσως να επιστρέφονται από τον κάτοχο στο διαχειριστικό όργανο που τα εξέδωσε. Η άδεια εισαγωγής δεν ισχύει όταν το αντίστοιχο έγγραφο CITES από τη χώρα εξαγωγής/επανεξαγωγής χρησιμοποιήθηκε για εξαγωγή/επανεξαγωγή μετά την τελευταία ημέρα ισχύος του ή αν η ημερομηνία εισόδου στην Ένωση υπερβαίνει τους έξι μήνες από την ημερομηνία έκδοσης.

                                                      3.

                                                      Πλήρες ονοματεπώνυμο και διεύθυνση του πραγματικού εισαγωγέα και όχι του αντιπροσώπου του. Παραμένει κενό στα πιστοποιητικά προσωπικής ιδιοκτησίας ή στα πιστοποιητικά μουσικών οργάνων.»

                                                ·

                                          ii)

                                          το σημείο 5 αντικαθίσταται από το ακόλουθο κείμενο:

                                                      «5.

                                                      Παραμένει κενό στα πιστοποιητικά προσωπικής ιδιοκτησίας ή στα πιστοποιητικά μουσικών οργάνων.»

                                                ·

                                          iii)

                                          το σημείο 8 αντικαθίσταται από το ακόλουθο κείμενο:

                                                      «8.

                                                      Η περιγραφή πρέπει να είναι όσο το δυνατό ακριβέστερη και να περιλαμβάνει κωδικό τριών γραμμάτων σύμφωνα με το παράρτημα VII του κανονισμού (ΕΚ) αριθ. 865/2006 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου τους. Στην περίπτωση πιστοποιητικού μουσικού οργάνου, η περιγραφή του οργάνου θα πρέπει να επιτρέπει στην αρμόδια αρχή να επαληθεύει αν το πιστοποιητικό αντιστοιχεί στο είδος που εισάγεται ή εξάγεται και η περιγραφή θα πρέπει να περιλαμβάνει στοιχεία όπως το όνομα του κατασκευαστή, τον αριθμό σειράς ή άλλα μέσα ταυτοποίησης όπως φωτογραφίες.»

                                                ·

                                          iv)

                                          στο σημείο 13, προστίθεται η ακόλουθη σειρά:

                                                      «Χ

                                                      Δείγματα που λαμβάνονται στο θαλάσσιο περιβάλλον εκτός της δικαιοδοσίας κράτους»

                                          v)

                                          στο σημείο 14, η εγγραφή «Q Τσίρκα και περιοδεύουσες εκθέσεις» αντικαθίσταται από την εγγραφή «Q Περιοδεύουσες εκθέσεις (συλλογές δειγμάτων, τσίρκα, θηριοτροφεία, εκθέσεις φυτών, ορχήστρες ή μουσειακές εκθέσεις που εκτίθενται στο κοινό για εμπορικούς σκοπούς»·

                              δ)

                              οι«Οδηγίες και επεξηγήσεις» που αφορούν το «5. Αίτηση» τροποποιούνται ως εξής:

                                          i)

                                          το σημείο 1 αντικαθίσταται από το ακόλουθο κείμενο:

                                                      «1.

                                                      Πλήρες ονοματεπώνυμο και διεύθυνση του εξαγωγέα/επανεξαγωγέα και όχι του αντιπροσώπου του. Όσον αφορά τα πιστοποιητικά προσωπικής ιδιοκτησίας ή τα πιστοποιητικά μουσικών οργάνων, το πλήρες ονοματεπώνυμο και η διεύθυνση του νόμιμου ιδιοκτήτη. Στην περίπτωση πιστοποιητικού μουσικού οργάνου, αν ο αιτών διαφέρει από τον νόμιμο ιδιοκτήτη, το πλήρες ονοματεπώνυμο και η διεύθυνση τόσο του ιδιοκτήτη όσο και του αιτούντος θα πρέπει να περιλαμβάνονται στο έντυπο και ένα αντίγραφο της συμφωνίας δανεισμού μεταξύ ιδιοκτήτη και αιτούντος να υποβάλλεται στην αρχή έκδοσης της άδειας.»

                                                ·

                                          ii)

                                          το σημείο 3 αντικαθίσταται από το ακόλουθο κείμενο:

                                                      «3.

                                                      Πλήρες ονοματεπώνυμο και διεύθυνση του πραγματικού εισαγωγέα και όχι του αντιπροσώπου του. Παραμένει κενό στα πιστοποιητικά προσωπικής ιδιοκτησίας ή στα πιστοποιητικά μουσικών οργάνων.»

                                                ·

                                          iii)

                                          το σημείο 5 αντικαθίσταται από το ακόλουθο κείμενο:

                                                      «5.

                                                      Παραμένει κενό στα πιστοποιητικά προσωπικής ιδιοκτησίας ή στα πιστοποιητικά μουσικών οργάνων.»

                                                ·

                                          iv)

                                          το σημείο 8 αντικαθίσταται από το ακόλουθο κείμενο:

                                                      «8.

                                                      Η περιγραφή πρέπει να είναι όσο το δυνατόν ακριβέστερη και να περιλαμβάνει κωδικό τριών γραμμάτων σύμφωνα με το παράρτημα VII του κανονισμού (ΕΚ) αριθ. 865/2006 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου τους. Στην περίπτωση πιστοποιητικού μουσικού οργάνου, η περιγραφή του οργάνου θα πρέπει να επιτρέπει στην αρμόδια αρχή να επαληθεύει αν το πιστοποιητικό αντιστοιχεί στο είδος που εισάγεται ή εξάγεται και η περιγραφή θα πρέπει να περιλαμβάνει στοιχεία όπως το όνομα του κατασκευαστή, τον αριθμό σειράς ή άλλα μέσα ταυτοποίησης όπως φωτογραφίες.»

                                                ·

                                          v)

                                          στο σημείο 13, προστίθεται η ακόλουθη σειρά:

                                                      «Χ

                                                      Δείγματα που λαμβάνονται στο θαλάσσιο περιβάλλον εκτός της δικαιοδοσίας κράτους»

                                          vi)

                                          στο σημείο 14, η εγγραφή «Q Τσίρκα και περιοδεύουσες εκθέσεις» αντικαθίσταται από την εγγραφή «Q Περιοδεύουσες εκθέσεις (συλλογές δειγμάτων, τσίρκα, θηριοτροφεία, εκθέσεις φυτών, ορχήστρες ή μουσειακές εκθέσεις που εκτίθενται στο κοινό για εμπορικούς σκοπούς».

                  2.

                  Το παράρτημα III τροποποιείται ως εξής:

                              α)

                              στις «Οδηγίες και επεξηγήσεις» που αφορούν το «Πρωτότυπο», προστίθεται η ακόλουθη σειρά στο σημείο 14:

                                          «Χ

                                          Δείγματα που λαμβάνονται στο θαλάσσιο περιβάλλον εκτός της δικαιοδοσίας κράτους»

                              β)

                              στις «Οδηγίες και επεξηγήσεις» που αφορούν το τμήμα «Αίτηση», προστίθεται η ακόλουθη σειρά στο σημείο 14:

                                          «Χ

                                          Δείγματα που λαμβάνονται στο θαλάσσιο περιβάλλον εκτός της δικαιοδοσίας κράτους»

                  3.

                  Στο παράρτημα IV, η επάνω δεξιά κεφαλίδα αντικαθίσταται από το ακόλουθο κείμενο:
                  «ΠΙΣΤΟΠΟΙΗΤΙΚΟ ΠΕΡΙΟΔΕΥΟΥΣΑΣ ΕΚΘΕΣΗΣ
                  ΠΙΣΤΟΠΟΙΗΤΙΚΟ ΠΡΟΣΩΠΙΚΗΣ ΙΔΙΟΚΤΗΣΙΑΣ
                  ΠΙΣΤΟΠΟΙΗΤΙΚΟ ΜΟΥΣΙΚΟΥ ΟΡΓΑΝΟΥ
                  ΣΥΜΠΛΗΡΩΜΑΤΙΚΟ ΦΥΛΛΟ».

                  4.

                  Το παράρτημα V τροποποιείται ως εξής:

                              α)

                              στις «Οδηγίες και επεξηγήσεις» που αφορούν το «1. Πρωτότυπο», προστίθεται η ακόλουθη σειρά στο σημείο 9:

                                          «Χ

                                          Δείγματα που λαμβάνονται στο θαλάσσιο περιβάλλον εκτός της δικαιοδοσίας κράτους»

                              β)

                              στις «Οδηγίες και επεξηγήσεις» που αφορούν το «3. Αίτηση», προστίθεται η ακόλουθη σειρά στο σημείο 9:

                                          «Χ

                                          Δείγματα που λαμβάνονται στο θαλάσσιο περιβάλλον εκτός δικαιοδοσίας κράτους»


title: Εκτελεστικός κανονισμός (ΕΕ) αριθ. 31/2013 της Επιτροπής, της 17ης Ιανουαρίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               18.1.2013

               EL

               Επίσημη Εφημερίδα της Ευρωπαϊκής Ένωσης

               L 14/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 31/2013 ΤΗΣ ΕΠΙΤΡΟΠΉΣ
   της 17ης Ιανουαρίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Ιανουαρίου 2013.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  67,8

                  TN

                  80,7

                  TR

                  124,7

                  ZZ

                  91,1

                  0707 00 05

                  EG

                  194,1

                  MA

                  158,2

                  TR

                  122,2

                  ZZ

                  158,2

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  98,6

                  TR

                  126,5

                  ZZ

                  112,6

                  0805 10 20

                  EG

                  53,7

                  MA

                  63,4

                  TR

                  61,9

                  ZA

                  103,6

                  ZZ

                  70,7

                  0805 20 10

                  IL

                  162,4

                  MA

                  90,3

                  ZZ

                  126,4

                  0805 20 30, 0805 20 50, 0805 20 70, 0805 20 90

                  IL

                  119,5

                  KR

                  139,7

                  TR

                  81,7

                  ZZ

                  113,6

                  0805 50 10

                  EG

                  87,0

                  TR

                  75,0

                  ZZ

                  81,0

                  0808 10 80

                  CN

                  90,1

                  MK

                  40,5

                  US

                  200,8

                  ZZ

                  110,5

                  0808 30 90

                  CN

                  61,0

                  US

                  132,9

                  ZZ

                  97,0

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 723/2012 της Επιτροπής, της 8ης Αυγούστου 2012 , για την αναγνώριση μιας παραδοσιακής ένδειξης που προβλέπεται στον κανονισμό (ΕΚ) αριθ. 1234/2007 του Συμβουλίου [Cream - TDT-US-N0017]

text:
               9.8.2012

               EL

               Επίσημη Εφημερίδα της Ευρωπαϊκής Ένωσης

               L 212/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 723/2012 ΤΗΣ ΕΠΙΤΡΟΠΉΣ
   της 8ης Αυγούστου 2012
   για την αναγνώριση μιας παραδοσιακής ένδειξης που προβλέπεται στον κανονισμό (ΕΚ) αριθ. 1234/2007 του Συμβουλίου [Cream - TDT-US-N0017]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 118κα παράγραφος 2, σε συνδυασμό με το άρθρο 4,
   Εκτιμώντας τα ακόλουθα:

               (1)

               Δύο αντιπροσωπευτικές επαγγελματικές οργανώσεις που είναι εγκατεστημένες στις Ηνωμένες Πολιτείες της Αμερικής, η WineAmerica και η California Export Association, υπέβαλαν στην Επιτροπή αίτηση, που παραλήφθηκε στις 22 Ιουνίου 2010, για την προστασία της παραδοσιακής ένδειξης «Cream» όσον αφορά τα αμπελοοινικά προϊόντα της κατηγορίας «3. Οίνος λικέρ» που προβλέπεται στο παράρτημα XIβ του κανονισμού (ΕΚ) αριθ. 1234/2007 με ονομασία προέλευσης που αναγράφεται στο παράρτημα V της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου η οποία εγκρίθηκε με την απόφαση 2006/232/ΕΚ του Συμβουλίου (2).

               (2)

               Σύμφωνα με το άρθρο 33 του κανονισμού (ΕΚ) αριθ. 607/2009 της Επιτροπής, της 14ης Ιουλίου 2009, για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, τις παραδοσιακές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα (3), η αίτηση δημοσιεύθηκε στην Επίσημη Εφημερίδα της Ευρωπαϊκής Ένωσης
                   (4). Δεν προβλήθηκε καμία αντίρρηση εντός δύο μηνών από την ημερομηνία της δημοσίευσης.

               (3)

               Η αίτηση προστασίας της παραδοσιακής ένδειξης «Cream» που αφορά τους αμερικανικούς οίνους πληροί τους όρους που αναφέρονται στο άρθρο 118κα παράγραφος 1 του κανονισμού (ΕΚ) αριθ. 1234/2007 και στα άρθρα 31 και 35 του κανονισμού (ΕΚ) αριθ. 607/2009. Η αίτηση προστασίας θα πρέπει να εγκριθεί και η παραδοσιακή ένδειξη «Cream» θα πρέπει, συνεπώς, να καταχωριστεί στην ηλεκτρονική βάση δεδομένων «E-Bacchus» για τους οίνους που παράγονται από τα μέλη των δύο αντιπροσωπευτικών επαγγελματικών οργανώσεων που υπέβαλαν την αίτηση.

               (4)

               Βάσει του άρθρου 30 παράγραφος 2 του κανονισμού (ΕΚ) αριθ. 607/2009, η Επιτροπή δημοσιοποιεί τα στοιχεία σχετικά με την αντιπροσωπευτική επαγγελματική οργάνωση και τα μέλη της. Τα στοιχεία αυτά θα πρέπει να δημοσιοποιούνται στην ηλεκτρονική βάση δεδομένων «E-Bacchus».

               (5)

               Το μέτρο που προβλέπεται στον παρόντα κανονισμό είναι σύμφωνο με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η αίτηση προστασίας της παραδοσιακής ένδειξης «Cream» εγκρίνεται για τα αμερικανικά αμπελοοινικά προϊόντα της κατηγορίας «3. Οίνος λικέρ» που προβλέπεται στο παράρτημα XIb του κανονισμού (ΕΚ) αριθ. 1234/2007. Η ένδειξη «Cream» καταχωρίζεται στην ηλεκτρονική βάση δεδομένων «E-Bacchus», όπως αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Αυγούστου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 87 της 24.3.2006, σ. 1.

      (3)  ΕΕ L 193 της 24.7.2009, σ. 60.

      (4)  ΕΕ C 276 της 13.10.2010, σ. 6.

      ΠΑΡΑΡΤΗΜΑ

         Προστατευόμενη παραδοσιακή ένδειξη

                  —

                  Cream

         Γλώσσα η οποία αναφέρεται στο άρθρο 31 παράγραφος 1 του κανονισμού (ΕΚ) αριθ. 607/2009

                  —

                  Αγγλικά

         Κατηγορία ή κατηγορίες αμπελοοινικών προϊόντων που αφορά η προστασία [παράρτημα XIb του κανονισμού (ΕΚ) αριθ. 1234/2007]

                  — 3.

                  Οίνος λικέρ

         Κατάλογος προστατευόμενων ονομασιών προέλευσης ή γεωγραφικών ενδείξεων

                  —

                  Ονομασίες προέλευσης που αναφέρονται στο παράρτημα V της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου

         Παραπομπή στους ισχύοντες κανόνες στο κράτος μέλος ή σε τρίτη χώρα

                  —

                  Resolution of WineAmerica on Wine Production Definitions for the European Community, που εκδόθηκε στις 24 Μαρτίου 2009,

                  —

                  Decision of California Wine Export Program, που εκδόθηκε στις 7 Μαΐου 2009.

         Σύνοψη του ορισμού ή των όρων χρήσης

                  —

                  Με την ένδειξη «Cream» περιγράφεται ένας τύπος αλκοολωμένου γλυκού οίνου των ΗΠΑ. Ο οίνος έχει χρώμα ωχροκίτρινο έως ανοικτό κίτρινο του κεχριμπαριού, πλούσια και γλυκιά γεύση και, συνήθως, άρωμα αμπέλου έως φρουτώδες. Ωστόσο, οι οίνοι ενδέχεται να αντανακλούν τα χαρακτηριστικά επιμελούς παλαίωσης, εμφανίζοντας «εξελιγμένους» χαρακτήρες. Ο οίνος μπορεί να προκύπτει από ανάμειξη περισσότερων του ενός τρυγητών και, συνήθως, παρουσιάζει γλυκούς χαρακτήρες οιναμπέλου. Η παλαίωση συντελείται σε ποικίλα δοχεία. Η αλκοόλωση πρέπει να επιτυγχάνεται με απόσταγμα σταφυλιών.

         Ονομασία της χώρας ή των χωρών καταγωγής

                  —

                  Ηνωμένες Πολιτείες της Αμερικής

         Ο κατάλογος των μελών των αντιπροσωπευτικών επαγγελματικών οργανώσεων εγκατεστημένων σε τρίτη χώρα που δικαιούνται να χρησιμοποιούν την προστατευόμενη παραδοσιακή ένδειξη είναι διαθέσιμος στην ακόλουθη διεύθυνση:

      http://ec.europa.eu/agriculture/markets/wine/e-bacchus/


title: Εκτελεστικός κανονισμός (ΕΕ) αριθ. 587/2014 της Επιτροπής, της 2ας Ιουνίου 2014 , γα τη θέσπιση παρέκκλισης από τον κανονισμό (ΕΚ) αριθ. 1967/2006 του Συμβουλίου όσον αφορά την ελάχιστη απόσταση από την ακτή και το ελάχιστο βάθος θάλασσας που οφείλουν να τηρούν οι πεζότρατες που αλιεύουν σε ορισμένα χωρικά ύδατα της Γαλλίας (Languedoc-Roussillon και Provence — Alpes — Côte d'Azur)

text:
               3.6.2014

               EL

               Επίσημη Εφημερίδα της Ευρωπαϊκής Ένωσης

               L 164/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 587/2014 ΤΗΣ ΕΠΙΤΡΟΠΉΣ
   της 2ας Ιουνίου 2014
   γα τη θέσπιση παρέκκλισης από τον κανονισμό (ΕΚ) αριθ. 1967/2006 του Συμβουλίου όσον αφορά την ελάχιστη απόσταση από την ακτή και το ελάχιστο βάθος θάλασσας που οφείλουν να τηρούν οι πεζότρατες που αλιεύουν σε ορισμένα χωρικά ύδατα της Γαλλίας (Languedoc-Roussillon και Provence — Alpes — Côte d'Azur)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1967/2006 του Συμβουλίου, της 21ης Δεκεμβρίου 2006, σχετικά με μέτρα διαχείρισης για τη βιώσιμη εκμετάλλευση των αλιευτικών πόρων στη Μεσόγειο Θάλασσα (1), και ιδίως το άρθρο 13 παράγραφος 5,
   Εκτιμώντας τα ακόλουθα:

               (1)

               Το άρθρο 13 παράγραφος 1 του κανονισμού (ΕΚ) αριθ. 1967/2006 απαγορεύει τη χρήση συρόμενων εργαλείων εντός 3 ναυτικών μιλίων από την ακτή ή εντός αποστάσεως από την ακτή μέχρι την ισοβαθή των 50 μέτρων στην περίπτωση που το βάθος αυτό συναντάται σε μικρότερη απόσταση από την ακτή.

               (2)

               Κατόπιν αιτήματος κράτους μέλους, η Επιτροπή δύναται να επιτρέψει παρέκκλιση από το άρθρο 13 παράγραφος 1 του κανονισμού (ΕΚ) αριθ. 1967/2006, υπό την προϋπόθεση ότι πληρούται μια σειρά από όρους που προβλέπονται στο άρθρο 13 παράγραφοι 5 και 9.

               (3)

               Την 1η Οκτωβρίου 2013, η Επιτροπή έλαβε αίτημα από τη Γαλλία για παρέκκλιση από το πρώτο εδάφιο του άρθρου 13 παράγραφος 1 του εν λόγω κανονισμού για τη χρήση πεζοτρατών σε ορισμένες θαλάσσιες ζώνες που βρίσκονται στα χωρικά ύδατα της Γαλλίας, ανεξάρτητα από το βάθος.

               (4)

               Η Γαλλία παρείχε επικαιροποιημένα επιστημονικά και τεχνικά δικαιολογητικά στοιχεία σχετικά με την εν λόγω παρέκκλιση.

               (5)

               Η Επιστημονική, Τεχνική και Οικονομική Επιτροπή Αλιείας (ΕΤΟΕΑ) αξιολόγησε το αίτημα παρέκκλισης που υπέβαλαν οι αρχές της Γαλλίας και το συναφές σχέδιο διαχείρισης, κατά την ολομέλειά της, η οποία πραγματοποιήθηκε από τις 4 έως τις 8 Νοεμβρίου 2013.

               (6)

               Η παρέκκλιση που ζητούν οι γαλλικές αρχές συνάδει με τους όρους που προβλέπονται στο άρθρο 13 παράγραφοι 5 και 9 του κανονισμού (ΕΚ) αριθ. 1967/2006.

               (7)

               Υπάρχουν ειδικές γεωγραφικές δυσχέρειες λόγω του περιορισμένου μεγέθους της υφαλοκρηπίδας.

               (8)

               Η αλίευση με πεζότρατες δεν έχει σημαντικές επιπτώσεις στο θαλάσσιο περιβάλλον.

               (9)

               Η παρέκκλιση που ζητήθηκε από τις γαλλικές αρχές αφορά περιορισμένο αριθμό σκαφών, ήτοι 23 μόνον σκάφη.

               (10)

               Η αλίευση με πεζότρατες πραγματοποιείται από την ακτή σε μικρό βάθος και στοχεύει σε μια ποικιλία ειδών. Η φύση αυτού του τύπου αλιείας είναι τέτοια ώστε η αλίευση να μην μπορεί να πραγματοποιηθεί με οποιοδήποτε άλλο εργαλείο.

               (11)

               Το σχέδιο διαχείρισης εγγυάται ότι δεν θα υπάρξει καμία μελλοντική αύξηση της αλιευτικής προσπάθειας, δεδομένου ότι οι άδειες αλιείας θα εκδοθούν μόνο για 23 συγκεκριμένα σκάφη στα οποία αντιστοιχεί συνολική προσπάθεια 1 225 kw, και τα οποία διαθέτουν ήδη άδεια αλιείας από τη Γαλλία.

               (12)

               Το αίτημα αφορά σκάφη με ιστορικό άνω των πέντε ετών στην αλιεία τα οποία δραστηριοποιούνται στο πλαίσιο σχεδίου διαχείρισης που εγκρίθηκε από τη Γαλλία στις 15 Απριλίου 2014 (2), σύμφωνα με το άρθρο 19 παράγραφος 2 του κανονισμού (ΕΚ) αριθ. 1967/2006.

               (13)

               Τα εν λόγω σκάφη περιλαμβάνονται σε κατάλογο που κοινοποιήθηκε στην Επιτροπή σύμφωνα με τις απαιτήσεις του άρθρου 13 παράγραφος 9 του κανονισμού (ΕΚ) αριθ. 1967/2006.

               (14)

               Οι συναφείς αλιευτικές δραστηριότητες πληρούν τις προϋποθέσεις του άρθρου 4 του κανονισμού (ΕΚ) αριθ. 1967/2006, δεδομένου ότι το γαλλικό σχέδιο διαχείρισης απαγορεύει ρητά την αλίευση πάνω από προστατευόμενα ενδιαιτήματα.

               (15)

               Οι διατάξεις του άρθρου 8 παράγραφος 1 στοιχείο η) του κανονισμού (ΕΚ) αριθ. 1967/2006 δεν ισχύουν, καθώς συνδέονται με μηχανότρατες.

               (16)

               Όσον αφορά την απαίτηση για συμμόρφωση με το άρθρο 9 παράγραφος 3 για τον καθορισμό του ελάχιστου ανοίγματος ματιών, η Επιτροπή επισημαίνει ότι, επειδή οι συναφείς αλιευτικές δραστηριότητες είναι σε μεγάλο βαθμό επιλεκτικές, έχουν αμελητέα επίπτωση στο θαλάσσιο περιβάλλον και δεν διεξάγονται πάνω από προστατευόμενα ενδιαιτήματα, σύμφωνα με το άρθρο 9 παράγραφος 7 του κανονισμού (ΕΚ) αριθ. 1967/2006, η Γαλλία επέτρεψε παρέκκλιση από τις διατάξεις αυτές στο πλαίσιο του γαλλικού σχεδίου διαχείρισης.

               (17)

               Οι συναφείς αλιευτικές δραστηριότητες πληρούν τις απαιτήσεις καταγραφής που προβλέπονται στο άρθρο 14 του κανονισμού (ΕΚ) αριθ. 1224/2009 του Συμβουλίου (3).

               (18)

               Οι συναφείς αλιευτικές δραστηριότητες δεν παρεμποδίζουν τις δραστηριότητες σκαφών που χρησιμοποιούν άλλα εργαλεία εκτός των διχτυών τράτας, γρίπων ή παρόμοιων συρόμενων διχτυών.

               (19)

               Η δραστηριότητα των πεζοτρατών αποτελεί αντικείμενο ρύθμισης στο γαλλικό σχέδιο διαχείρισης ώστε να εξασφαλίζεται ότι τα αλιεύματα των ειδών που αναφέρονται στο παράρτημα III του κανονισμού (ΕΚ) αριθ. 1967/2006 είναι ελάχιστα.

               (20)

               Οι πεζότρατες δεν στοχεύουν στην αλίευση κεφαλόποδων.

               (21)

               Το γαλλικό σχέδιο διαχείρισης περιλαμβάνει μέτρα για την παρακολούθηση των αλιευτικών δραστηριοτήτων, όπως προβλέπεται στο άρθρο 13 παράγραφος 9 τρίτο εδάφιο του κανονισμού (ΕΚ) αριθ. 1967/2006.

               (22)

               Ως εκ τούτου, η ζητούμενη παρέκκλιση πρέπει να εγκριθεί.

               (23)

               Οι γαλλικές αρχές θα πρέπει να υποβάλουν έκθεση στην Επιτροπή εγκαίρως και σύμφωνα με το σχέδιο παρακολούθησης που προβλέπεται στο γαλλικό σχέδιο διαχείρισης.

               (24)

               Το άρθρο 15 παράγραφος 11 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (4) προβλέπει ότι, για τα είδη που αποτελούν αντικείμενο της υποχρέωσης εκφόρτωσης όπως ορίζεται στο άρθρο 15 παράγραφος 1 του ίδιου κανονισμού, η χρήση των αλιευμάτων των ειδών που είναι μικρότερα από το ελάχιστο μέγεθος αναφοράς διατήρησης, περιορίζεται για σκοπούς άλλους πλην της άμεσης ανθρώπινης κατανάλωσης.

               (25)

               Το γαλλικό σχέδιο διαχείρισης περιλαμβάνει παρέκκλιση όσον αφορά το ελάχιστο μέγεθος των θαλάσσιων οργανισμών για νεογνά σαρδέλας που εκφορτώνονται για ανθρώπινη κατανάλωση και αποτελούν αντικείμενο των αλιευτικών δραστηριοτήτων που ρυθμίζονται με το εν λόγω σχέδιο, σύμφωνα με το άρθρο 15 παράγραφος 3 του κανονισμού (ΕΚ) αριθ. 1967/2006.

               (26)

               Πρέπει να εισαχθεί περιορισμός στη διάρκεια της παρέκκλισης, ώστε να αντανακλά το χρονοδιάγραμμα έναρξης ισχύος της υποχρέωσης εκφόρτωσης, όπως αυτή ορίζεται στο άρθρο 15 παράγραφος 1 του κανονισμού (ΕΕ) αριθ. 1380/2013.

               (27)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Παρέκκλιση
   Το άρθρο 13 παράγραφος 1 του κανονισμού (ΕΚ) αριθ. 1967/2006 δεν ισχύει στα χωρικά ύδατα της Γαλλίας που γειτνιάζουν με τις ακτές των περιοχών Languedoc-Roussillon και Provence — Alpes — Côte d'Azur όσον αφορά τις πεζότρατες που χρησιμοποιούνται από σκάφη τα οποία:

               α)

               φέρουν τον αριθμό νηολόγησης που αναφέρεται στο γαλλικό σχέδιο διαχείρισης·

               β)

               διαθέτουν ιστορικό αλιείας στο εν λόγω είδος για πάνω από πέντε έτη και για τα οποία δεν προβλέπεται αύξηση της αλιευτικής προσπάθειας στο μέλλον· και

               γ)

               διαθέτουν άδεια αλιείας και δραστηριοποιούνται στο πλαίσιο του σχεδίου διαχείρισης που εγκρίθηκε από τη Γαλλία σύμφωνα με το άρθρο 19 παράγραφος 2 του κανονισμού (ΕΚ) αριθ. 1967/2006.

         Άρθρο 2
   Σχέδιο παρακολούθησης και υποβολή έκθεσης
   Η Γαλλία οφείλει να υποβάλει στην Επιτροπή, εντός τριών ετών από την έναρξη ισχύος του παρόντος κανονισμού, έκθεση η οποία πρέπει να έχει συνταχθεί σύμφωνα με το σχέδιο παρακολούθησης που ορίζεται στο σχέδιο διαχείρισης του άρθρου 1 στοιχείο γ).
   Άρθρο 3
   Έναρξη ισχύος και περίοδος εφαρμογής
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

   Εφαρμόζεται έως τις 31 Δεκεμβρίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Ιουνίου 2014.

            Για την Επιτροπή

            Ο Πρόεδρο

         José Manuel BARROSO

      (1)  ΕΕ L 36 της 8.2.2007, σ. 6.

      (2)  JORF (Επίσημη Εφημερίδα της Γαλλικής κυβέρνησης) αριθ. 0101 της 30.4.2014, σ. 7452.

      (3)  Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).

      (4)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για την κοινή αλιευτική πολιτική, για την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης του Συμβουλίου 2004/585/ΕΚ (ΕΕ L 354 της 28.12.2013, σ. 22).